**Opis DTD**

Ivan Gulis

Hlavným (koreňovým) elementom je prezentácia. Obsahuje 0 a viac slajdov rôznych typov, čo sú hlavné stavebné celky prezentácie. *<!ELEMENT prezentacia (slide\*)>*

Každý slajd má ako atribút @typ, ktorý je vždy vyžadovaný, a je vymenovaného typu.

*<!ATTLIST slide typ (titulny|obsahovy|textovoObrazkovy|obrazkovy|tabulkovy|zdrojovy|textovy|odrazkovy) #REQUIRED>*

Pri XSL transformáciách záleží na type slajdu – podľa neho sa na slajd použije daná šablóna. Okrem toho sa skladá z podelementov title (vyžadovaný vždy), paragraf?, table?, obrazok? *<!ELEMENT slide (title, paragraf?, table?, obrazok?)>*. Obrázok je prázdny element s atribútmi @link (cesta k súboru obrázka) a @zdroj (url z internetu) – zdroj nie je povinný (ak je napr. obrázok vlastný).

*<!ELEMENT obrazok EMPTY>*

*<!ATTLIST obrazok link CDATA #REQUIRED zdroj CDATA #IMPLIED>*

*<!ELEMENT title (#PCDATA)>*

**Rozpoznávaných je 8 typov slajdov:**

**„titulny“** - XSL šablóna číta iba nadpis (umiestni ho do stredu obrazovky) a paragraf (ak existuje). Využitie: titulná strana s názvom prezentácie a autorom v paragrafe.

**„obsahovy“** - XSL šablóna vygeneruje obsah z elementov title (okrem titulnej strany, obsahovej a zdrojov) a na pravú stranu umiestni obrázok (ak existuje). Využitie: ako druhá strana dokumentu s obsahom.

**„textovoObrazkovy“** – Slajd s nadpisom,  paragrafom na ľavej strane, a obrázkom na pravej strane. Využitie: pravdepodobne najbežnejší slide (prehľadný).

**„obrazkovy“** – Tento slajd tvorí iba jeden obrázok s číslom a nadpis. Využitie: slajdy s obrázkom, ktorý je veľký, a je ho potrebné opísať (grafy).

**„tabulkovy“** – Podobne ako obrázkový, akurát s tabuľkou.

**„zdrojovy“** – XSL šablóna vygeneruje a očísluje zdroje obrázkov (z atribútov @zdroj). Ak obrázok zdroj nemá, vypíše „Vlastný obrázok“. Využitie: posledný slide dokumentu.

**„textovy“** – najjednoduchší slajd (obsahuje iba nadpis a paragraf s textom). Využitie: pre textové slajdy bez obrázka.

**„odrazkovy“** – podobne ako predchádzajúci (obsahuje iba nadpis a paragraf s odrážkami). Využitie: pre slajdy s odrážkami bez obrázka.

Každý paragraf sa skladá z textu alebo z listu odrážok. *<!ELEMENT paragraf (text|list)>*

Každý list odrážok sa ďalej skladá z odrážok (listitem). *<!ELEMENT list (listitem\*)>*

Odrážky aj text tvoria čisté dáta alebo značky „bold“ a „kurziva“. Znaky medzi značkami <bold></bold> budú transformované ako tučné, a znaky medzi značkami <kurziva></kurziva> zas šikmé.

*<!ELEMENT listitem (#PCDATA|bold|kurziva)\*>*

*<!ELEMENT text (#PCDATA|bold|kurziva)\*>*

*<!ELEMENT bold (#PCDATA)>*

*<!ELEMENT kurziva (#PCDATA)>*

Pre tabuľkový slide je najdôležitejším elementom „table“. Skladá sa z jednej hlavičky (vyžadovaná), a  riadkov „tablerow“. Každý riadok sa ďalej skladá zo stĺpcov. Počet stĺpcov a riadkov nie je nijak obmädzený. Tabuľka sa teda zostavuje po riadkoch, kde prvý stĺpec je zarovnaný doľava, ostatné sú centrované.

<!ELEMENT table (hlavicka,tablerow\*)>

<!ELEMENT tablerow (stlpec\*)>

<!ELEMENT hlavicka (stlpec\*)>

<!ELEMENT stlpec (#PCDATA)>

Každý stĺpec má tiež atribút farba, kde je možný výber z troch farieb: red (červená), blue (modrá) a green (zelená). Tento atribút nie je vyžadovaný – pri jeho absencii sa použije farba čierna. Podľa farby je následne vyfarbený text v bunke stĺpca daného riadka (nie výplň).

<!ATTLIST stlpec farba (red|blue|green) #IMPLIED>